Факультэт біялогіі і экалогіі ГрДУ

Факультэт біялогіі і экалогіі — адзін з факультэтаў Гродзенскага дзяржаўнага ўніверсітэта імя Янкі Купалы.

 Гісторыя 
З’яўленню факультэта біялогіі і экалогіі папярэднічаў хіміка-біялагічны факультэт, які праіснаваў у Гродзенскім дзяржаўным педагагічным інстытуце імя Янкі Купалы з 1963 па 1975 гады. На ім вялася падрыхтоўка настаўнікаў біялогіі з дадатковай спецыяльнасцю «хімія». У 1975 годзе ён быў зачынены. Але ў 1984 годзе, калі зноў узнікла патрэбнасць у біялагічных, педагагічных і навуковых кадрах, у Гродзенскім дзяржаўным універсітэце імя Я. Купалы быў адкрыты біялагічны факультэт, які ажыццяўляў падрыхтоўку па спецыяльнасці «Біялогія» з прысваеннем кваліфікацый: «Біёлаг. Выкладчык біялогіі і хіміі»; «Біёлаг. Выкладчык біялогіі і геаграфіі»; «Біёлаг. Выкладчык біялогіі. Практычны псіхолаг ва ўстановах адукацыі». Пасля адкрыцця спецыяльнасці «Экалогія» ў 1995 годзе факультэт быў перайменаваны ў факультэт біялогіі і экалогіі.

 Кафедры 
 Экалогіі
 Батанікі
 Хіміі і біятэхналогіі
 Заалогіі і фізіялогіі чалавека і жывёл
 Біяхіміі
 Тэхналогіі, фізіялогіі і гігіены харчавання

 Аспірантура 
 Мікрабіялогія
 Біяхімія
 Фізіялогія чалавека і жывёл
 Біяфізіка
 Біятэхналогія

 Спасылкі 
 Афіцыйны сайт факультэта біялогіі і экалогіі ГрДУ

Катэгорыя:1963 год у Гродне
Факультэт біялогіі і экалогіі
Катэгорыя:З’явіліся ў 1963 годзе
ГрДУ